Κωνσταντίνος Φαρμακίδης

Ο Κωνσταντίνος Φαρμακίδης (1903 - 1972) ήταν Έλληνας δικηγόρος με συμμετοχή στην αντίσταση κατά τη διάρκεια της κατοχής.

 Βιογραφικά στοιχεία 

Γεννήθηκε στην Πάτρα και ήταν γιος του νομικού συμβούλου του Κράτους, Ιωάννη Φαρμακίδη, και της Αναστασίας Μάρκου, κόρης του Δημητρίου Μάρκου, δικηγόρου και βουλευτού Αχαΐας των Φιλελευθέρων και αδελφής των Ανδρέα Μάρκου, δικηγόρου και πολιτικού, και Ιωάννη Μάρκου, δικηγόρου και προέδρου του δικηγορικού Συλλόγου Πατρών. Σπούδασε νομικά, υπηρέτησε ως αξιωματικός της Στρατιωτικής δικαιοσύνης (1922-1927) και εργάσθηκε ως δικηγόρος στην Πάτρα (1928-1969). Κατά τη διάρκεια της κατοχής διώχθηκε από του Γερμανούς και υπήρξε μέλος της αντιστασιακής οργάνωσης "Κόδρος" του Παναγιώτη (Τάκη) Λυκουρέζου. 

Διετέλεσε δημοτικός σύμβουλος (1934-1967) και πρόεδρος του δημοτικού συμβουλίου του Δήμου Πατρέων (1955-1957 και 1964-1967). Το 1945 διετέλεσε μέλος της εννιαμελούς διοικούσας επιτροπής του Δήμου Πατρέων.Βασίλης Κ. Λάζαρης, Ο εμφύλιος πόλεμος στην Αχαΐα, εκδόσεις Σύγχρονη Εποχή, Αθήνα 2006, σελ.  Στις εκλογές του 1964 κατήλθε ως ανεξάρτητος υποψήφιος για τον δημαρχιακό θώκο συγκεντρώνοντας 28,10% και καταλαμβάνοντας την τρίτη θέση. Λόγω της τότε νομοθεσίας, σύμφωνα με την οποία ο δήμαρχος εκλεγόταν από το δημοτικό συμβούλιο, διαδραμάτισε σημαντικό ρόλο στην εκλογή του δημάρχου.Ανδρέας Τσιλίρας (επιμέλεια), Δημοτικές εκλογές στην Πάτρα, Εκδόσεις Πελοπόννησος, Πάτρα 2014. ISBN 978-960-88372-9-4., σελ. 68 - 69 Αρχικά προθυμοποιήθηκε να υποστηρίξει τον αρχηγό της αντιπολίτευσης, Θρασύβουλο Κωνσταντίνου, μετά, όμως, τον αιφνίδιο θάνατο του τελευταίου, και την παραίτηση του Βέτσου (νικητής των εκλογών), υποστήριξε για τον δημαρχιακό θώκο, τον Θεόδωρο Άννινο, τον 6ο κατά σειρά, δημοτικό σύμβουλο της παράταξης Βέτσου, που εξελέγη και τελικώς δήμαρχος Πατρέων.Ψωμάς Π., Δήμαρχοι Πατρεών (1836 - 2006), εκδόσεις το Δόντι, Πάτρα 2006, σελ. 165

Υπήρξε, επίσης, πρόξενος στην Πάτρα, της Ρουμανίας (1937-1940) και της Δανίας από το 1953 μέχρι το θανατό του.Τριανταφύλλου Κ., Ιστορικό Λεξικό των Πατρών, τυπογραφείο Πέτρου Χρ. Κούλη, Πάτρα 1995, τόμος Β΄, σελ. 2161

Ήταν παντρεμένος με την Ευγενία Γαβριηλίδου με την οποία απέκτησε δύο παιδιά: τον Ιωάννη, νομικό και τραπεζίτη, και τον Δημήτριο, δικηγόρο.

 Παραπομπές 

Κατηγορία:Έλληνες δικηγόροι του 20ού αιώνα
Κατηγορία:Έλληνες αντιστασιακοί
Κατηγορία:Έλληνες πολιτικοί